4. การประกอบธุรกิจในแต่ละสายผลิตภัณฑ์

1.  ลักษณะของผลิตภัณฑ์

  บริษัทเป็นผู้ผลิตและจำหน่ายชิ้นส่วนโลหะที่มีความเที่ยงตรงสูง (High Precision Parts and
  Components) ที่ทำจากโลหะ เช่น เหล็กกล้า เหล็กหล่อ เหล็กทุบขึ้นรูป สแตนเลส
  และอลูมิเนียม เป็นต้น โดยรูปร่าง
  ลักษณะและคุณสมบัติของชิ้นงานจะเป็นไปตามการออกแบบของลูกค้า

  ทั้งนี้ชิ้นส่วนที่ผลิตให้แก่ลูกค้าแต่ละรายจะมีรายละเอียดปลีกย่อยที่แตกต่างกันขึ้นอยู่กับความต้องการของลูกค้าที่จะนำไปใช้งาน
  ซึ่งลักษณะของชิ้นส่วนที่บริษัทผลิตมีลักษณะต่างๆ กัน เช่น รูปร่าง ขนาดมิติ ลักษณะของวัตถุดิบ
  คุณสมบัติเฉพาะของวัตถุดิบ ความเรียบผิว เป็นต้น

  ทั้งนี้แม้ว่าชิ้นส่วนของบริษัทสามารถนำไปใช้งานได้ในอุตสาหกรรมหลายประเภท
  และหลากหลายประเภทของผลิตภัณฑ์
  ขึ้นอยู่กับวัตถุประสงค์การนำไปใช้งานและการออกแบบชิ้นงานของลูกค้า
  แต่ปัจจุบันลูกค้าของบริษัทส่วนใหญ่จะเป็นกลุ่มอุตสาหกรรมยานยนต์
  อุตสาหกรรมคอมเพรสเซอร์เครื่องปรับอากาศและเครื่องทำความเย็น
  และอุตสาหกรรมกล้องถ่ายภาพดิจิตอล
  โดยผลิตภัณฑ์ของบริษัทที่นำไปใช้เป็นส่วนประกอบในชิ้นส่วนและอุปกรณ์ต่างๆ
  ของลูกค้าในแต่ละอุตสาหกรรมมีตัวอย่างดังนี้

1)  อุตสาหกรรมยานยนต์
    บริษัทเป็นผู้ผลิตและจำหน่ายชิ้นส่วนโลหะที่มีความเที่ยงตรงสูงให้แก่ลูกค้าของบริษัทซึ่งเป็นผู้ผลิตรถยนต์และรถจักรยานยนต์
    (Product Maker) และผู้ผลิตและจัดหาอุปกรณ์ขั้นที่ 1 (1^(st) Tier Supplier)
    โดยผู้ผลิตและจัดหาอุปกรณ์ขั้นที่ 1
    จะนำผลิตภัณฑ์ของบริษัทไปเป็นส่วนประกอบในชิ้นส่วนของรถยนต์ ได้แก่ ชิ้นส่วนในเครื่องยนต์
    ระบบควบคุมการขับเคลื่อน ระบบปรับอากาศ ระบบมอเตอร์ปัดน้ำฝน และสตาร์ตเตอร์ เป็นต้น
    ส่วนผู้ผลิตชิ้นส่วนขั้นที่ 1
    ของรถจักรยานยนต์จะนำชิ้นส่วนของบริษัทไปใช้เป็นชิ้นส่วนเครื่องยนต์และระบบคลัชท์ เป็นต้น
    โดยลูกค้าของบริษัท ได้แก่ บจ. อีซูซุ มอเตอร์ (ประเทศไทย) บจ. อีซูซุ มอเตอร์
    (โปแลนด์) บจ. วาลีโอสยาม เทอร์มอลซิสเต็มส์ บจ. ไทยซัมมิท มิทซูบะ อีเล็คทริค
    แมนูแฟ็คเจอริ่ง บจ. เจเทคโตะ ออโตโมทีฟ (ประเทศไทย) บจ. เอฟซีซี (ประเทศไทย)
    บจ. ไทยฮอนด้า แมนูแฟคเจอริ่ง บจ. เด็นโซ่ (ประเทศไทย) เป็นต้น

  ตัวอย่างผลิตภัณฑ์ในอุตสาหกรรมยานยนต์ที่ใช้ชิ้นส่วนของบริษัทเป็นส่วนประกอบ

  []

2)  อุตสาหกรรมคอมเพรสเซอร์เครื่องปรับอากาศและเครื่องทำความเย็น
    บริษัทเป็นผู้ผลิตและจำหน่ายชิ้นส่วนให้แก่ผู้ผลิตคอมเพรสเซอร์สำหรับเครื่องปรับอากาศและเครื่องทำความเย็น
    (Product Maker) โดยตรง โดยลูกค้าของบริษัท ได้แก่ บจ. อิเมอร์สัน อิเลคทริค
    (ประเทศไทย), บจ.อิเมอร์สัน ไคลเมท เทคโนโลยี เป็นต้น

  ตัวอย่างผลิตภัณฑ์ในอุตสาหกรรมคอมเพรสเซอร์เครื่องปรับอากาศและเครื่องทำความเย็นที่ใช้ชิ้นส่วนของบริษัทเป็นส่วนประกอบ

  []

3)  อุตสาหกรรมกล้องถ่ายภาพดิจิตอล
    บริษัทเป็นผู้ผลิตและจำหน่ายชิ้นส่วนให้แก่ผู้ผลิตกล้องถ่ายภาพดิจิตอล (Product Maker)
    โดยตรง โดยชิ้นส่วนที่บริษัทจำหน่าย ได้แก่ ชิ้นส่วนในชุดซูมของกล้องถ่ายภาพ
    โดยลูกค้าของบริษัท ได้แก่ บจ. นิคอน (ประเทศไทย)

  ตัวอย่างผลิตภัณฑ์ในอุตสาหกรรมกล้องถ่ายภาพดิจิตอลที่ใช้ชิ้นส่วนของบริษัทเป็นส่วนประกอบ

  []

  โครงสร้างรายได้ของบริษัทแยกตามประเภทของลูกค้าในปี 2552 – 2554

[TABLE]

  โครงสร้างรายได้ของบริษัทและบริษัทย่อยแยกตามประเภทของลูกค้าในปี 2553 และ 2554

+-------------------------------------------+-----+-----+------+------+
|                                           | งบ  |     |      |      |
|                                           | การ |     |      |      |
|                                           | เงิน |     |      |      |
|                                           | รวม |     |      |      |
+===========================================+=====+=====+======+======+
|                                           | 2   |     | 2554 |      |
|                                           | 553 |     |      |      |
+-------------------------------------------+-----+-----+------+------+
|                                           | ล้าน | ร้อ  | ล้า   | ร    |
|                                           | บาท | ยละ | นบาท | ้อยละ |
+-------------------------------------------+-----+-----+------+------+
| 1.  อุตสาหกรรมยานยนต์                       | 559 | 61  | 55   | 6    |
|                                           | .50 | .59 | 2.42 | 3.00 |
+-------------------------------------------+-----+-----+------+------+
| 2. อุตสาหกรรมคอมเพรสเซอร์เครื่อง              | 125 | 13  | 14   | 1    |
| ปรับอากาศและเครื่องทำความเย็น                 | .28 | .79 | 6.58 | 6.72 |
+-------------------------------------------+-----+-----+------+------+
| 3. อุตสาหกรรมกล้องถ่ายภาพดิจิตอล               | 198 | 21  | 15   | 1    |
|                                           | .73 | .88 | 3.37 | 7.49 |
+-------------------------------------------+-----+-----+------+------+
| 4. อื่น ๆ                                   | 24  | 2   | 2    | 2.36 |
|                                           | .17 | .66 | 0.68 |      |
+-------------------------------------------+-----+-----+------+------+
| รวมรายได้จากการขาย                         | 907 | 99  | 87   | 9    |
|                                           | .67 | .92 | 3.05 | 9.56 |
+-------------------------------------------+-----+-----+------+------+
| รายได้อื่น                                   | 0   | 0   | 3.83 | 0.44 |
|                                           | .71 | .08 |      |      |
+-------------------------------------------+-----+-----+------+------+
| รายได้รวม                                  | 908 | 100 | 87   | 10   |
|                                           | .38 | .00 | 6.88 | 0.00 |
+-------------------------------------------+-----+-----+------+------+

1.  การตลาดและภาวะการแข่งขัน

    1.  นโยบายและลักษณะการตลาดของผลิตภัณฑ์ที่สำคัญ

กลยุทธ์การแข่งขัน

บริษัทเป็นผู้ผลิตและจำหน่ายชิ้นส่วนโลหะที่มีความเที่ยงตรงสูง (High Precision Machining &
Cold Forging)
ที่ได้รับการยอมรับจากลูกค้าในด้านคุณภาพของชิ้นงานและคุณภาพของการให้บริการ
โดยบริษัทให้ความสำคัญและใส่ใจในการผลิตตั้งแต่การจัดหาวัตถุดิบ, การออกแบบกระบวนการผลิต,
การควบคุมการผลิต รวมไปถึงการตรวจสอบคุณภาพและความเรียบร้อยของชิ้นส่วน
และการส่งมอบให้แก่ลูกค้าได้ตรงเวลา
เพื่อให้มั่นใจได้ว่าชิ้นส่วนที่บริษัทผลิตตรงตามความต้องการและการออกแบบของลูกค้า
ดังจะเห็นได้จากการเติบโตอย่างต่อเนื่องของรายได้ของบริษัท ซึ่งมีอัตราการเติบโตโดยเฉลี่ยต่อปี
(CAGR) ประมาณร้อยละ 34 ระหว่างปี 2538 – 2554

การเติบโตของรายได้ของบริษัท

  []

  หมายเหตุ: ปี 2543 – 2547 รวมรายได้ของบริษัท เอเซีย ชาฟท์ จำกัด
  ซึ่งเป็นบริษัทย่อยของบริษัทในขณะนั้น

ทั้งนี้ผู้ผลิตที่นำชิ้นส่วนของบริษัทไปเป็นส่วนประกอบมีทั้งผู้ผลิตสินค้า (Product Maker)
และผู้ผลิตและจัดหาอุปกรณ์ขั้นที่ 1 (1^(st) Tier Supplier) ทั้งในประเทศและต่างประเทศ
โดยกลยุทธ์ที่บริษัทใช้ในการแข่งขัน เป็นดังนี้

(1) คุณภาพของชิ้นส่วน บริษัทให้ความสำคัญต่อการควบคุมคุณภาพของชิ้นส่วนที่บริษัทผลิต
    เพื่อให้ชิ้นส่วนดังกล่าวมีคุณสมบัติตรงตามความต้องการและการออกแบบของลูกค้า
    โดยบริษัทจะจัดหาวัตถุดิบที่มีคุณสมบัติตรงตามที่ลูกค้ากำหนด,
    ออกแบบกระบวนการผลิตบนคอมพิวเตอร์, การกำกับดูแลกระบวนการผลิตในแต่ละขั้นตอน
    รวมไปถึงการตรวจสอบคุณภาพของชิ้นส่วนที่ผลิตเสร็จแล้ว
    โดยบริษัทจัดให้มีการตรวจสอบคุณภาพของชิ้นส่วนที่ผลิตเสร็จแล้ว 2 ระดับ คือ (1)
    การตรวจสอบและควบคุมคุณภาพในกระบวนการผลิต และ (2)
    การตรวจสอบขั้นสุดท้ายก่อนส่งมอบให้แก่ลูกค้า
    ทั้งนี้เพื่อให้มั่นใจว่าชิ้นส่วนที่บริษัทผลิตและส่งมอบให้แก่ลูกค้ามีคุณสมบัติตรงตามที่ลูกค้ากำหนดและออกแบบ

(2) ความตรงต่อเวลาในการส่งมอบงาน
    บริษัทให้ความสำคัญในการควบคุมและจัดส่งชิ้นส่วนให้แก่ลูกค้าได้ตรงตามเวลาและสามารถส่งมอบงานได้อย่างสม่ำเสมอ
    เพื่อให้กระบวนการผลิตของลูกค้าเป็นไปอย่างต่อเนื่อง
    และเป็นการสร้างความเชื่อมั่นในการทำงานของบริษัท

(3) ความมั่นคงในการผลิต
    บริษัทสามารถผลิตและจัดหาชิ้นส่วนได้ตรงตามรูปแบบความต้องการของลูกค้า
    และในปริมาณที่กำหนด
    อันส่งผลให้ลูกค้าสามารถบริหารกระบวนการผลิตเพื่อขจัดความสูญเปล่าของปัจจัยการผลิตต่างๆ
    ให้ถูกนำมาใช้แบบทันเวลาพอดี (Just-in-time)

(4) ความสามารถในการเพิ่มหรือขยายกำลังการผลิต
    บริษัทสามารถเพิ่มหรือขยายกำลังการผลิตชิ้นส่วนเพื่อรองรับการเติบโตและการขยายตัวทางธุรกิจของลูกค้า
    โดยสามารถผลิตชิ้นส่วนได้ในปริมาณที่เพิ่มขึ้นหากมีความต้องการจากลูกค้า

(5) การพัฒนากระบวนการผลิตเพื่อเพิ่มประสิทธิภาพในการบริหารจัดการต้นทุน
    บริษัทมุ่งมั่นที่จะพัฒนากระบวนการผลิตและการบริหารจัดการต้นทุนอย่างต่อเนื่อง
    เพื่อเพิ่มขีดความสามารถในการแข่งขันและจูงใจลูกค้า
    เนื่องจากโครงสร้างการกำหนดราคาผลิตภัณฑ์ของบริษัทและในอุตสาหกรรมมีลักษณะเป็นแบบต้นทุนบวกอัตรากำไร
    (Cost Plus Pricing)
    ดังนั้นการที่บริษัทสามารถบริหารจัดการให้ต้นทุนลดลงจะทำให้ต้นทุนของลูกค้าลดลงด้วยเช่นกัน
    ซึ่งจะช่วยเพิ่มขีดความสามารถในการแข่งขันของลูกค้า

  ทั้งนี้บริษัทได้พัฒนาและนำกระบวนการรวมถึงระบบการดำเนินงานมาประยุกต์ใช้ในกระบวนการผลิตของบริษัทเพื่อเพิ่มประสิทธิภาพในการบริหารจัดการต้นทุน
  ได้แก่

-   การขยายขอบเขตในการดำเนินงาน
    บริษัทได้เพิ่มสายการผลิตที่มีความต่อเนื่องซึ่งเป็นกระบวนการต่อเนื่องจากสายการผลิตหลักของบริษัทเพื่อเพิ่มมูลค่าให้แก่ผลิตภัณฑ์
    เช่น การชุบเคลือบผิว ซึ่งเริ่มใช้งานครั้งแรกในไตรมาสที่ 2 ปี 2554 เป็นต้น

  ในอดีตบริษัทต้องว่าจ้างบุคคลภายนอกในการทำกระบวนการดังกล่าว
  ซึ่งทำให้มีค่าใช้จ่ายในการขนส่งและประสานงาน ค่าใช้จ่ายการว่าจ้างบุคคลภายนอก
  รวมถึงค่าใช้จ่ายบุคลากรในการตรวจสอบคุณภาพ
  นอกจากนี้การว่าจ้างบุคคลภายนอกยังทำให้บริษัทใช้เวลาในการผลิตชิ้นงานยาวนานขึ้น
  เนื่องจากมีระยะเวลาในการขนส่งชิ้นงานไป-กลับ
  และระยะเวลาในการดำเนินการของบุคคลภายนอก ซึ่งอยู่นอกเหนือการควบคุมของบริษัท

  การที่บริษัทขยายขอบเขตในการดำเนินงานให้ครอบคลุมกระบวนการดังกล่าวจะทำให้สามารถบริหารต้นทุนการผลิต
  การควบคุมคุณภาพ และระยะเวลาในการผลิตได้อย่างมีประสิทธิภาพ

-   การพัฒนากระบวนการผลิตและการจัดการเพื่อเพิ่มประสิทธิภาพ
    บริษัทมุ่งมั่นที่จะพัฒนากระบวนการผลิตและการบริหารจัดการต้นทุนอย่างต่อเนื่อง
    โดยในเบื้องต้นบริษัทได้เริ่มนำระบบ TOYOTA Production System (TPS)
    มาประยุกต์ใช้ในปี 2551 รวมถึงการนำกระบวนการขึ้นรูปแบบเย็น (Cold Forging)
    และกระบวนการชุบโลหะ (Anodizing) มาใช้ในกระบวนการผลิตของบริษัทในปี 2552
    และปี 2554 ตามลำดับ ซึ่งทำให้บริษัทสามารถควบคุมต้นทุนในการผลิต
    อันนำมาซึ่งการรักษาความสามารถในการทำกำไรของบริษัท ดังแผนภาพต่อไปนี้

  นอกจากนี้ บริษัทมีเป้าหมายที่จะเพิ่มประสิทธิภาพในการทำงานของแรงงาน (labor
  productivity) โดยการนำระบบป้อนชิ้นงานอัตโนมัติ (automation process)
  มาประยุกต์ใช้ในสายการผลิตเพื่อเพิ่มประสิทธิภาพการใช้เครื่องจักร
  ช่วยให้ผลผลิตและคุณภาพสูงขึ้น
  รวมทั้งเป็นโอกาสให้พนักงานได้พัฒนาความสามารถเพื่อทำงานที่ใช้ทักษะสูงขึ้น

(6) ความสามารถในการปรับเปลี่ยนผลิตภัณฑ์ (Product Shift)
    โดยบริษัทมีการกระจายผลิตภัณฑ์ในหลากหลายอุตสาหกรรม
    ซึ่งจะมุ่งเน้นการผลิตสินค้าในอุตสาหกรรมที่มีการเติบโต
    รวมถึงบริษัทยังมีความสามารถในการปรับเปลี่ยนผลิตภัณฑ์ที่มีอัตราผลกำไรต่ำไปสู่ผลิตภัณฑ์ที่มีอัตราผลกำไรที่สูงขึ้น
    ดังจะเห็นได้จากในอดีตที่บริษัทได้ปรับเปลี่ยนผลิตภัณฑ์จากการผลิตชิ้นส่วนเครื่องพิมพ์ที่มีการแข่งขันสูง
    ไปสู่การผลิตและจำหน่ายชิ้นส่วนเพื่อใช้ในอุตสาหกรรมคอมเพรสเซอร์และเครื่องทำความเย็น
    รวมถึงชิ้นส่วนเพื่อใช้ในอุตสาหกรรมกล้องถ่ายภาพดิจิตอลในปัจจุบัน
    ดังจะเห็นได้จากแผนภาพดังต่อไปนี้

  ความสามารถในการปรับเปลี่ยนผลิตภัณฑ์ของบริษัท

  []

  หมายเหตุ: ปี 2543 – 2547 รวมรายได้ของบริษัท เอเซีย ชาฟท์ จำกัด
  ซึ่งเป็นบริษัทย่อยของบริษัทในขณะนั้น

(7) ความรับผิดชอบและความสัมพันธ์ที่ดีต่อลูกค้า

-   ความสามารถในการปรับเพิ่มกำลังการผลิตเพื่อตอบสนองความต้องการของลูกค้า
    ในบางกรณีลูกค้าอาจมีความต้องการชิ้นส่วนของบริษัทเพิ่มขึ้นในช่วงระยะเวลาหนึ่งอย่างกระทันหัน
    บริษัทก็มีความสามารถที่จะปรับเปลี่ยนสายการผลิตเพื่อเพิ่มกำลังการผลิตให้สอดคล้องกับความต้องการของลูกค้าได้ภายในระยะเวลาอันสั้น
    เพื่อให้การผลิตและการทำงานของลูกค้าสามารถดำเนินไปได้อย่างต่อเนื่อง

-   การรักษาความสัมพันธ์ระยะยาวกับลูกค้า
    บริษัทมีนโยบายที่จะรักษาความสัมพันธ์กับลูกค้าในระยะยาว
    โดยการจัดเตรียมและรักษากำลังการผลิตสนับสนุนงานของลูกค้าอย่างต่อเนื่องจนกว่าจะหมดรุ่น
    รวมถึงขยายกำลังการผลิตและเพิ่มกระบวนการใหม่ๆ เพื่อให้บริการครบวงจร

-   การรักษาความลับของลูกค้า บริษัทให้ความสำคัญกับการรักษาความลับของลูกค้า
    โดยบริษัทจะควบคุมดูแลไม่ให้มีการนำข้อมูลทางด้านเทคนิคที่เกี่ยวข้องกับชิ้นส่วนที่ลูกค้าว่าจ้างบริษัทผลิต
    หรือข้อมูลอื่นใดที่เป็นความลับการค้าของลูกค้า
    รวมถึงข้อมูลอื่นใดที่จะส่งผลต่อความสามารถในการแข่งขันและการทำธุรกิจของบริษัท
    นำมาเปิดเผยต่อบุคคลภายนอกหรือนำข้อมูลดังกล่าวไปหาประโยชน์เพื่อการส่วนตัว

ลักษณะลูกค้าและกลุ่มลูกค้าเป้าหมาย

บริษัทเป็นผู้ผลิตและจำหน่ายชิ้นส่วนโลหะที่มีความเที่ยงตรงสูงซึ่งมีผลิตภัณฑ์หลายประเภทโดยสามารถนำไปใช้งานได้ในอุตสาหกรรมหลายประเภท
และหลากหลาย ทั้งนี้ขึ้นอยู่กับวัตถุประสงค์การนำไปใช้งานของลูกค้า
โดยปัจจุบันลูกค้าของบริษัทส่วนใหญ่ ได้แก่ อุตสาหกรรมยานยนต์
อุตสาหกรรมคอมเพรสเซอร์เครื่องปรับอากาศและเครื่องทำความเย็น
และอุตสาหกรรมกล้องถ่ายภาพดิจิตอล

  ตัวอย่างกลุ่มลูกค้าของบริษัท

  ---------------------------------------------------------------------------------------------------------
       ประเภทอุตสาหกรรม                                      กลุ่มลูกค้าในปัจุบันของบริษัท
  ---- ---------------------------------------------------- -----------------------------------------------
  1.   อุตสาหกรรมยานยนต์                                      ผู้ผลิตรถยนต์ ผู้ผลิตรถจักรยานยนต์ ผู้ผลิตชิ้นส่วนในเครื่องยนต์
                                                            ระบบควบคุมการขับเคลื่อน ระบบปรับอากาศ
                                                            ระบบมอเตอร์ปัดน้ำฝน และสตาร์ตเตอร์
                                                            ชิ้นส่วนเครื่องยนต์และระบบคลัชท์ในรถจักรยานยนต์ เป็นต้น

  2.   อุตสาหกรรมคอมเพรสเซอร์เครื่องปรับอากาศและเครื่องทำความเย็น   ผู้ผลิตคอมเพรสเซอร์เครื่องปรับอากาศและเครื่องทำความเย็น

  3.   อุตสาหกรรมกล้องถ่ายภาพดิจิตอล                             ผู้ผลิตกล้องถ่ายภาพดิจิตอล

  4.   อุตสาหกรรมอื่น                                          ผู้ผลิตเครื่องพิมพ์ และผู้ผลิตแกนเครื่องพิมพ์
                                                            ผู้ผลิตอุปกรณ์ทางการแพทย์ เครื่องจักรไฮโดรลิค
  ---------------------------------------------------------------------------------------------------------

ช่องทางการจัดจำหน่าย

บริษัทจำหน่ายชิ้นส่วนส่วนใหญ่ให้แก่ผู้ผลิตชิ้นส่วนขั้นที่ 1 (1^(st) Tier Supplier)
และผู้ผลิตสินค้า (Product Maker) ทั้งภายในประเทศและต่างประเทศ ในปี 2554
บริษัทจำหน่ายชิ้นส่วนให้แก่ลูกค้าภายในประเทศในสัดส่วนประมาณร้อยละ 90
ของรายได้จากการขายทั้งหมด และจำหน่ายให้แก่ลูกค้าต่างประเทศในสัดส่วนประมาณร้อยละ 10
ของรายได้จากการขายทั้งหมด รายละเอียดดังนี้

  โครงสร้างรายได้ของบริษัทแยกตามช่องทางการจัดจำหน่าย

[TABLE]

นโยบายการกำหนดราคา

บริษัทมีนโยบายกำหนดราคาจำหน่ายชิ้นส่วนจากราคาต้นทุนของชิ้นโลหะบวกอัตรากำไร (Cost
plus pricing)
โดยบริษัทและลูกค้าจะเจรจากำหนดราคาจำหน่ายชิ้นส่วนโลหะร่วมกันตั้งแต่ก่อนเริ่มกระบวนการผลิต

เนื่องจากต้นทุนส่วนใหญ่ของชิ้นส่วนของบริษัทมาจากราคาวัตถุดิบ เช่น เหล็ก สแตนเลส อลูมิเนียม
เป็นต้น ซึ่งวัตถุดิบดังกล่าวเป็นสินค้าที่มีลักษณะเป็น commodity goods
ราคาของวัตถุดิบดังกล่าวจึงถูกกำหนดโดยอุปสงค์และอุปทานของวัตถุดิบแต่ละประเภทในตลาดโลกที่มีการเปลี่ยนแปลงอยู่ตลอดเวลา
ดังนั้นบริษัทจึงมีความเสี่ยงจากการผันผวนของราคาวัตถุดิบดังกล่าว

อย่างไรก็ตาม ในทางปฏิบัติในอุตสาหกรรมแล้ว ในกรณีที่ราคาวัตถุดิบปรับตัวสูงขึ้นมาก
บริษัทจะดำเนินการเจรจากับลูกค้าเพื่อขอปรับราคาจำหน่ายชิ้นส่วนของบริษัทเพื่อรักษาอัตรากำไรขั้นต้น
(profit margin) ของบริษัทให้อยู่ในระดับที่ยอมรับได้ กล่าวคือ
หากราคาตลาดของวัตถุดิบมีการเปลี่ยนแปลงเกินกว่าร้อยละ 10 จากราคาที่ระบุไว้ในสัญญา
บริษัทจะมีการเจรจาต่อรองกับลูกค้าเพื่อทำการปรับเปลี่ยนราคาขายให้สอดคล้องกับราคาต้นทุนวัตถุดิบที่แท้จริง
ในทางตรงข้ามหากราคาวัตถุดิบปรับตัวลดลง
ลูกค้าก็จะขอเจรจากับบริษัทเพื่อขอปรับลดราคาจำหน่ายชิ้นส่วนเช่นกัน ทั้งนี้
สัดส่วนราคาที่ปรับขึ้นหรือลงโดยส่วนใหญ่จะไม่มีการกำหนดตายตัว
แต่จะขึ้นอยู่กับผลการเจรจาในแต่ละครั้งซึ่งโดยปกติจะมีการรับภาระต้นทุนร่วมกัน
โดยลูกค้าจะรับภาระเป็นส่วนใหญ่ อย่างไรก็ตามในการเจรจาดังกล่าวจะมีความล่าช้า (lag
time)
เกิดขึ้นในขณะที่วัตถุดิบยังคงอยู่ภายใต้ความรับผิดชอบของบริษัทบริษัทจึงยังคงมีความเสี่ยงต่อการเปลี่ยนแปลงราคาของวัตถุดิบอยู่
ในทางตรงกันข้ามหากวัตถุดิบมีราคาลดลง
ลูกค้าก็จะขอเจรจากับบริษัทเพื่อขอปรับลดราคาจำหน่ายเช่นเดียวกัน
จึงอาจทำให้บริษัทมีอัตรากำไรขั้นต้นเพิ่มขึ้นหรือลดลงอย่างมีนัยสำคัญจากระดับปกติในช่วงระยะเวลาหนึ่ง

ทั้งนี้บริษัทมีนโยบายในการกำหนดราคาขายให้แก่ลูกค้าที่มีพื้นฐานการทำธุรกรรมที่เป็นอิสระต่อกัน(Arm’s
Length)และอย่างเท่าเทียมกัน
โดยไม่คำถึงความสัมพันธ์อื่นใดนอกเหนือจากความสัมพันธ์ทางการค้าปกติ
แม้ว่าสินค้าที่ลูกค้าแต่ละรายสั่งผลิตจะมีขนาด รูปร่าง
ขั้นตอนการผลิตและประเภทของวัตถุดิบที่ใช้แตกต่างกัน
แต่บริษัทมีนโยบายในการกำหนดราคาบนพื้นฐานเดียวกันคือจะกำหนดราคาขายโดยพิจารณาจากต้นทุนของชิ้นโลหะบวกอัตรากำไร(Cost
Plus Pricing)
ซึ่งบริษัทใช้หลักเกณฑ์ในการกำหนดราคาขายเป็นมาตรฐานเดียวกันและเป็นเงื่อนไขการค้าปกติ
ทั้งนี้อัตรากำไรและเงื่อนไขทางการค้าของลูกค้าแต่ละราย
อาจแตกต่างกันได้ขึ้นอยู่กับสภาวะการแข่งขันของแต่ละอุตสาหกรรมและปริมาณการสั่งซื้อ
(ทั้งนี้อัตรากำไรขั้นต้นของบริษัทในปี 2554
ของลูกค้าในกลุ่มอุตสาหกรรมยานยนต์เฉลี่ยเท่ากับร้อยละ 20.13
กลุ่มอุตสาหกรรมคอมเพรสเซอร์เครื่องปรับอากาศและเครื่องทำความเย็นเฉลี่ยเท่ากับร้อยละ
29.27 และกลุ่มอุตสาหกรรมกล้องถ่ายภาพดิจิตอลเฉลี่ยเท่ากับร้อยละ 30.66)
โดยบริษัทจะคำนึงถึงประโยชน์สูงสุดของบริษัทเป็นสำคัญ

1.  ภาวะอุตสาหกรรมและการแข่งขัน

ภาวะอุตสาหกรรมรถยนต์

ภาวะอุตสาหกรรมรถยนต์ในปี 2554 มีปริมาณการผลิตรถยนต์ประมาณ 1.46 ล้านคัน ลดลงจากปี
2553 ร้อยละ 11 ซึ่งมียอดผลิตประมาณ 1.65 ล้านคัน ปริมาณการขายรถยนต์ในประเทศปี 2554
มีจำนวน 0.795 ล้านคัน ลดลงจากปี 2553 ร้อยละ 1 ซึ่งมียอดการขายในประเทศจำนวน 0.800
ล้านคัน และปริมาณยอดการส่งออกรถยนต์ในประเทศปี 2554 มีจำนวน 0.736 ล้านคัน ลดลงจากปี
2553 ร้อยละ 18 ซึ่งมียอดการส่งออกจำนวน 0.896 คัน
ทั้งนี้สืบเนื่องจากปัญหาภัยธรรมชาติที่เกิดขึ้น ถึงสองครั้งในปี 2554
ส่งผลกระทบอย่างมากต่ออุตสาหกรรมโดยรวม โดยเฉพาะเหตุการณ์อุทกภัยที่เกิดขึ้นปลายปี 2554
ซึ่งส่งผลกระทบอย่างรุนแรงต่ออุตสาหกรรมยานยนต์และชิ้นส่วน อย่างไรก็ตาม ในปี 2554
ยังคงมีปัจจัยบวกที่ส่งผลต่ออุตสาหกรรมรถยนต์ในประเทศ ได้แก่
นโยบายการคืนภาษีสำหรับการซื้อรถคันแรกรวมถึงรถยนต์ที่ประสบปัญหาจากอุทกภัยปลายปี 2554

+-----+---------+---------+--------+-----------+--------+-----------+
| ปี   | การผ    |         | ย      |           | ยอ     |           |
|     | ลิตรถยนต์ |         | อดขายร |           | ดส่งออก |           |
|     |         |         | ถยนต์ใน |           |        |           |
|     |         |         | ประเทศ |           |        |           |
+-----+---------+---------+--------+-----------+--------+-----------+
|     |   ปริมาณ | อัตราการ | ปริมาณ  | อัตราการ   | ปริมาณ  | อัตราการ   |
|     |         |         |        |           |        |           |
|     |   (คัน)  | ขยายตัว  | (คัน)   | ขยายตัว    | (คัน)   | ขยายตัว    |
|     |         | (%)     |        | (%)       |        | (%)       |
+-----+---------+---------+--------+-----------+--------+-----------+
| 2   | 1,      |         | 7      |           | 4      |           |
| 548 | 125,316 |         | 03,261 |           | 40,705 |           |
+-----+---------+---------+--------+-----------+--------+-----------+
| 2   | 1,      | 6%      | 6      | -3%       | 5      | 22%       |
| 549 | 193,885 |         | 82,163 |           | 38,966 |           |
+-----+---------+---------+--------+-----------+--------+-----------+
| 2   | 1,      | 9%      | 6      | -7%       | 6      | 28%       |
| 550 | 301,149 |         | 31,251 |           | 90,100 |           |
+-----+---------+---------+--------+-----------+--------+-----------+
| 2   | 1,      | 7%      | 6      | -3%       | 7      | 12%       |
| 551 | 391,728 |         | 14,078 |           | 75,652 |           |
+-----+---------+---------+--------+-----------+--------+-----------+
| 2   | 999,378 | -28%    | 5      | -11%      | 5      | -31%      |
| 552 |         |         | 48,871 |           | 35,596 |           |
+-----+---------+---------+--------+-----------+--------+-----------+
| 2   | 1,      | 65%     | 8      | 43%       | 8      | 68%       |
| 553 | 645,304 |         | 00,357 |           | 96,065 |           |
+-----+---------+---------+--------+-----------+--------+-----------+
| 2   |  1,     | -11%    |  7     | -1%       |  7     | -18%      |
| 554 | 457,795 |         | 95,250 |           | 35,627 |           |
+-----+---------+---------+--------+-----------+--------+-----------+

  ที่มา : สถาบันยานยนต์ (Thailand Automotive Institute)

(ล้านคัน)

[]

  แนวโน้มภาวะอุตสาหกรรมและการแข่งขัน

อุตสาหกรรมรถยนต์ของประเทศไทยมีแนวโน้มที่จะขยายตัวต่อไปในอนาคต
โดยปัจจัยสำคัญที่จะสนับสนุนการขยายตัวดังกล่าว ได้แก่ การผลิตรถยนต์ประหยัดพลังงาน
(อีโคคาร์)
ซึ่งรัฐบาลได้ให้การสนับสนุนผู้ผลิตรถยนต์ในการผลิตอีโคคาร์ทั้งในด้านของสิทธิประโยชน์ทางภาษีและการสนับสนุนทางด้านสาธารณูปโภค
นอกจากนี้ ปัจจัยสำคัญที่จะช่วยสนับสนุนอุตสาหกรรมรถยนต์อีกประการหนึ่ง คือ
การทำข้อตกลงเขตการค้าเสรี (Free Trade Area: FTA)
ของกลุ่มประเทศในภูมิภาคเอเชียตะวันออกเฉียงใต้ (อาเซียน)
ผู้ผลิตรถยนต์โดยเฉพาะผู้ส่งออกรถยนต์จะได้รับประโยชน์จากการลดลงของภาษีศุลกากรภายใต้กรอบความตกลงการค้าเสรีดังกล่าว
ที่จะทำให้ผู้ส่งออกมีความสามารถในการแข่งขันในตลาดของประเทศคู่ค้าในกลุ่มอาเซียนเพิ่มขึ้น
ซึ่งจะส่งผลให้ปริมาณการสั่งซื้อจากต่างประเทศเพิ่มขึ้น
และส่งผลต่อปริมาณการผลิตรถยนต์ของประเทศไทยในที่สุด
อย่างไรก็ตามในทางตรงกันข้ามผู้ผลิตรถยนต์ก็อาจมีแผนจัดตั้งสายการผลิตรถยนต์รุ่นใหม่ในประเทศอื่นในกลุ่มอาเซียนที่มีความต้องการของกลุ่มลูกค้าเป้าหมายในปริมาณที่คุ้มค่ากับการลงทุนจัดตั้งสายการผลิต

ปี 2555 กระทรวงอุตสาหกรรมคาดว่าจะมีผลิตรถยนต์ประมาณ 2 ล้านคันเพิ่มขึ้นร้อยละ 33
เมื่อเปรียบเทียบกับช่วงเดียวกันของปีที่ผ่านมา
อันเป็นผลจากการลงทุนผลิตรถยนต์รุ่นใหม่และรถยนต์ยี่ห้อใหม่ที่เริ่มผลิตในประเทศ
เพื่อจำหน่ายในประเทศและส่งออกไปประเทศสำคัญในเอเชียตลอดจนการฟื้นตัวของอุตสาหกรรมรถยนต์ภายหลังจากปัญหาอุทกภัยที่เกิดขึ้นในหลายพื้นที่ของประเทศและการกระตุ้นยอดจำหน่ายจากนโยบายรถยนต์คันแรก
อย่างไรก็ตาม ยังคงมีปัจจัยเสี่ยงเรื่องของอัตราดอกเบี้ยและราคาน้ำมัน
ที่อาจส่งผลต่อการเลือกซื้อรถยนต์ของผู้บริโภค (ที่มา: รายงานสรุปภาวะเศรษฐกิจอุตสาหกรรมปี
2553 และแนวโน้มปี 2554 โดยกระทรวงอุตสาหกรรม)

ภาวะอุตสาหกรรมรถจักรยานยนต์

ภาวะอุตสาหกรรมรถจักรยานยนต์ในปี 2554 มีปริมาณการผลิตรถจักรยานยนต์มีประมาณ 2.05
ล้านคัน เพิ่มขึ้นจากช่วงเดียวกันของปี 2553 ร้อยละ 1 ซึ่งมียอดผลิตจำนวน 2.03 ล้านคัน
ปริมาณการขายรถจักรยานยนต์ในประเทศปี 2554 มีจำนวน 2.01 ล้านคัน
เพิ่มขึ้นจากช่วงเดียวกันของปี 2553 ร้อยละ 9 ซึ่งมียอดการขายในประเทศจำนวน 1.85 ล้านคัน
และปริมาณยอดการส่งออกรถจักรยานยนต์ในประเทศปี 2554 มีจำนวน 1.13 ล้านคัน
เพิ่มขึ้นจากช่วงเดียวกันของปี 2553 ถึงร้อยละ 39 ซึ่งมียอดการส่งออกจำนวน 0.82 ล้านคัน
แม้จะประสบกับปัญหาภัยธรรมชาติที่เกิดขึ้น ถึงสองครั้งในปี 2554 เช่นเดียวกับอุตสาหกรรมรถยนต์
แต่อุตสาหกรรมรถจักรยานยนต์ยังคงสามารถขยายตัวได้โดยเฉพาะตลาดต่างประเทศ

+-------+---------+---------+---------+-----------+---------+---------+
| ปี     | ก       |         | ยอ      |           | ยอด     |         |
|       | ารผลิตจัก |         | ดขายจักร |           | ส่งออกจัก |         |
|       | รยานยนต์ |         | ยานยนต์ใ |           | รยานยนต์ |         |
|       |         |         | นประเทศ |           |         |         |
+-------+---------+---------+---------+-----------+---------+---------+
|       |   ปริมาณ | อัตราการ | ปริมาณ   | อัตราการ   | ปริมาณ   | อัตราการ |
|       |         |         |         |           |         |         |
|       |   (คัน)  | ขยายตัว  | (คัน)    | ขยายตัว    | (คัน)    | ขยายตัว  |
|       |         | (%)     |         | (%)       |         | (%)     |
+-------+---------+---------+---------+-----------+---------+---------+
| 2548  | 2,      |         | 2,      |           | 1,      |         |
|       | 358,510 |         | 112,426 |           | 337,586 |         |
+-------+---------+---------+---------+-----------+---------+---------+
| 2549  | 2,      | -12%    | 2,      | -3%       | 1,      | 18%     |
|       | 079,555 |         | 054,588 |           | 575,393 |         |
+-------+---------+---------+---------+-----------+---------+---------+
| 2550  | 1,      | -21%    | 1,      | -22%      | 1,      | 14%     |
|       | 652,773 |         | 598,613 |           | 790,739 |         |
+-------+---------+---------+---------+-----------+---------+---------+
| 2551  | 1,      | 16%     | 1,      | 7%        | 1,      | -30%    |
|       | 923,651 |         | 703,376 |           | 252,584 |         |
+-------+---------+---------+---------+-----------+---------+---------+
| 2552  | 1,      | -15%    | 1,      | -10%      | 588,398 | -53%    |
|       | 635,249 |         | 535,461 |           |         |         |
+-------+---------+---------+---------+-----------+---------+---------+
| 2553  | 2,      | 24%     | 1,      | 20%       | 816,427 | 39%     |
|       | 026,401 |         | 845,997 |           |         |         |
+-------+---------+---------+---------+-----------+---------+---------+
| 2554  | 2,0     | 1%      | 2,      | 9%        | 1,1     | 39%     |
|       | 45,017  |         | 007,080 |           | 33,002  |         |
+-------+---------+---------+---------+-----------+---------+---------+

ที่มา : สถาบันยานยนต์ (Thailand Automotive Institute)

ปี 2555 กระทรวงอุตสาหกรรมคาดว่าจะยังคงขยายตัวเมื่อเปรียบเทียบกับปี 2554
อันเนื่องมาจากการฟื้นตัวของผู้ประกอบการรถจักรยานยนต์ภายหลังจากปัญหาอุทกภัยที่เกิดขึ้นในหลายพื้นที่ของประเทศ
ในขณะตลาดส่งออกยังสามารถขยายตัวได้ในแถบเอเชีย อเมริกา และยุโรป (ที่มา:
รายงานสรุปภาวะเศรษฐกิจอุตสาหกรรมปี 2554 และแนวโน้มปี 2555 โดยกระทรวงอุตสาหกรรม)

ภาวะอุตสาหกรรมชิ้นส่วนยานยนต์

อุตสาหกรรมชิ้นส่วนยานยนต์จัดเป็นหนึ่งในอุตสาหกรรมเป้าหมายที่รัฐบาลให้การสนับสนุน
เนื่องจากเป็นอุตสาหกรรมที่มีบทบาทในการสนับสนุนอุตสาหกรรมยานยนต์ซึ่งไทยเป็นฐานการผลิตขนาดใหญ่ที่สำคัญแห่งหนึ่งของโลก
และมีความสำคัญต่อระบบเศรษฐกิจของประเทศ ทั้งในส่วนที่ก่อให้เกิดการจ้างงานเป็นจำนวนมาก
และก่อให้เกิดการเชื่อมโยงกับอุตสาหกรรมเกี่ยวเนื่องต่างๆ

ในภาคอุตสาหกรรมชิ้นส่วนยานยนต์ ลักษณะการแข่งขันจะไม่ใช่ Head-on Competition
แต่เป็นอุตสาหกรรมที่มีการกระจายตัวมาก โดยส่วนใหญ่แล้วแต่ละบริษัทจะมีความชำนาญเฉพาะด้าน
และตามปกติแล้วลูกค้าจะมีขนาดใหญ่กว่าผู้ประกอบการมาก
ทำให้ลูกค้าเลือกใช้ผู้ประกอบการหลายรายสำหรับชิ้นส่วนแต่ละอย่าง
และความสัมพันธ์ระหว่างผู้ประกอบการและลูกค้าโดยปกติจะเป็นไปในรูปของการพยายามพัฒนา
Supplier เพื่อให้สามารถส่งชิ้นส่วนให้แก่ลูกค้ารายนั้นๆ ได้ในระยะยาวเนื่องจากการพัฒนา
Supplier แต่ละรายให้มีคุณภาพตามความต้องการของลูกค้าได้นั้นไม่ใช่เรื่องง่าย
และหากชิ้นส่วนใดชิ้นส่วนหนึ่งมีปัญหาเกิดขึ้น
จะมีผลกระทบต่อลูกค้ารายนั้นทำให้ไม่สามารถส่งมอบงานได้ตามระยะเวลาที่กำหนด
อย่างไรก็ตามเนื่องจากในอุตสาหกรรมชิ้นส่วนยานยนต์ เมื่อมีการพัฒนา Supplier
ขึ้นมาแล้วจะมีการดูแล Supplier ให้เติบโตไปพร้อมกับลูกค้ารายนั้นๆ ในส่วนของบริษัทนั้น
มีลักษณะเด่นเพิ่มเติม คือไม่ได้มุ่งเน้นเฉพาะผลิตภัณฑ์ที่ใช้เฉพาะอุตสาหกรรมใดอุตสาหกรรมหนึ่ง
หากแต่ผลิตชิ้นส่วนที่มีความเที่ยงตรงสูงโดยฉพาะ
ทำให้บริษัทมีลูกค้าอยู่ในหลากหลายอุตสาหกรรมจึงไม่มีคู่แข่งที่ชัดเจน

ปี 2554 อุตสาหกรรมชิ้นส่วนและยานยนต์ของประเทศไทย
ประสบปัญหาภัยธรรมชาติในต้นปีคือเหตุการแผ่นดินไหวและสึนามิที่ประเทศญี่ปุ่น
และในปลายปีคืออุทกภัยครั้งใหญ่ที่ประเทศไทย เช่นเดียวกับอุตสาหกรรมรถยนต์และรถจักรยานยนต์
อย่างไรก็ตามยอดมูลค่าส่งออกชิ้นส่วนรถยนต์ยังคงขยายตัวได้เล็กน้อยร้อยละ 2.78

มูลค่าการส่งออกชิ้นส่วนยานยนต์

  ------------------------ -------- --------- --------- --------- --------- --------- ---------
  หน่วย: ล้านบาท             2548     2549      2550      2551      2552      2553      2554

  เครื่องยนต์                 7,900    8,448     21,757    18,029    13,266    21,610    26,671

  ชิ้นส่วนอะไหล่               4,101    5,026     8,115     11,008    12,532    14,451    16,538

  แม่พิมพ์และอุปกรณ์ยึดจับชิ้นงาน   -        -         -         -         -         -         -

  ชิ้นส่วนประกอบและอุปกรณ์      76,791   87,167    112,342   132,814   100,891   141,423   137,246

  ชิ้นส่วนอื่นๆ                 1,743    729       1,357     957       391       562       2,547

  รวม                      90,535   101,370   143,572   162,808   127,080   178,046   183,002

  อัตราการขยายตัว (%)                 11.97     41.63     13.4      -21.95    40.11     2.78
  ------------------------ -------- --------- --------- --------- --------- --------- ---------

ที่มา: ศูนย์สารสนเทศยานยนต์ (Automotive Intelligent Unit)

  แนวโน้มภาวะอุตสาหกรรมและการแข่งขัน

จากตัวเลขในอดีตข้างต้นจะเห็นได้ว่าอุตสาหกรรมชิ้นส่วนยานยนต์มีการเติบโตมาโดยตลอดยกเว้นในปี
2552 เนื่องมาจากการชะลอตัวของเศรษฐกิจทั่วโลก
ซึ่งในปีต่อมาผู้ประกอบการก็กลับมาฟื้นตัวได้อีกครั้งในปี 2553 โดยมีอัตราการเติบโตสูงสุดในช่วง 5
ปีที่ผ่านมา และมีแนวโน้มในทิศทางที่ดีในอนาคต อย่างไรก็ตาม
ภายหลังจากเหตุการณ์แผ่นดินไหวและสึนามิในประเทศญี่ปุ่นในเดือนมีนาคมปี 2554
ได้ส่งผลกระทบต่อผู้ประกอบการในอุตสาหกรรมชิ้นส่วนยานยนต์ในประเทศ
เนื่องจากโรงงานผลิตชิ้นส่วนในญี่ปุ่นผลิตชิ้นส่วนบางประเภทได้ลดลง
ทำให้ต้องชะลอปริมาณการผลิตรถยนต์ลงเพื่อให้สอดคล้องกับปริมาณชิ้นส่วนที่มีจำนวนจำกัด
อย่างไรก็ตามในไตรมาสที่ 3 ของปี 2554 ผลประกอบการได้กลับมาสู่ภาวะปกติ
สำหรับเหตุการณ์อุทกภัยครั้งใหญ่ปลายปี 2554 ภาวะอุตสาหกรรมได้เริ่มฟื้นตัวแล้วในเดือนธันวาคม
2554 และผู้บริหารได้คาดว่า จะกลับสู่ภาวะปกติเต็มที่ในไตรมาสที่ 2 ของปี 2555

นอกจากนี้
เหตุการณ์ภัยธรรมชาติในญี่ปุ่นอาจเป็นปัจจัยที่สำคัญในการผลักดันการกระจายความเสี่ยงของบริษัทญี่ปุ่นให้ออกไปตั้งฐานการผลิตนอกประเทศเพิ่มเติมในระยะยาว
ซึ่งประเทศไทยเป็นหนึ่งในประเทศที่บริษัทญี่ปุ่นให้ความสนใจในการเข้ามาขยายการลงทุน
ดังจะเห็นได้จากผลการสำรวจ Survey Report on Overseas Business Operations by
Japanese Manufacturing Companies ครั้งที่ 22 ซึ่งจัดทำโดย Japan Bank for
International Cooperation (JBIC) ในเดือนธันวาคม 2553 พบว่า
บริษัทญี่ปุ่นในอุตสาหกรรมยานยนต์มีแผนการลงทุนในช่วง 3
ปีข้างหน้าในประเทศไทยเป็นอันดับสามจากประเทศต่างๆ ทั่วโลก
รองจากประเทศอินเดียและประเทศจีน ทั้งนี้ ประเทศไทยมีจุดแข็งหลายๆ ด้าน อาทิ
ประสบการณ์ที่ยาวนานในอุตสาหกรรมยานยนต์ แรงงานฝีมือ
สาธารณูปโภคขั้นพื้นฐานและการคมนาคมที่สะดวก
อุตสาหกรรมชิ้นส่วนในประเทศที่รองรับอุตสาหกรรมยานยนต์
มาตรการส่งเสริมการลงทุนภายในประเทศ
และการใช้ประเทศไทยเป็นฐานการผลิตเพื่อส่งออกไปยังประเทศที่สาม เช่น อาเซียน จีน อินเดีย
และออสเตรเลีย เป็นต้น ซึ่งญี่ปุ่นยังไม่มีความตกลง FTA ที่มีผลใช้บังคับกับประเทศเหล่านี้ (ที่มา:
บทวิเคราะห์เรื่องนโยบายด้านอุตสาหกรรมรถยนต์ของญี่ปุ่น
โดยสำนักงานส่งเสริมการค้าระหว่างประเทศ ณ กรุงโตเกียว ฉบับวันที่ 29 พฤศจิกายน 2553)

  ภาวะอุตสาหกรรมคอมเพรสเซอร์

อุตสาหกรรมคอมเพรสเซอร์เป็นอุตสาหกรรมที่ขึ้นอยู่กับภาวะอุตสาหกรรมเครื่องปรับอากาศ
ซึ่งอุตสาหกรรมเครื่องปรับอากาศมีทิศทางการขยายตัวเป็นไปตามภาวะเศรษฐกิจโดยรวมของประเทศ
ในช่วงเดือนมกราคมถึงกันยายนของปี 2554
ดัชนีผลผลิตอุตสาหกรรมคอมเพรสเซอร์ขยายตัวประมาณร้อยละ 4
แต่ภายหลังปัญหาอุทกภัยในช่วงปลายปีส่งผลให้ดัชนีผลผลิตอุตสาหกรรมคอมเพรสเซอร์ทั้งปีหดตัวลงประมาณร้อยละ
8 อย่างไรก็ตาม กระทรวงอุตสาหกรรมคาดการณ์แนวโน้มของอุตสาหกรรมเครื่องใช้ไฟฟ้าในปี
2555 จะปรับตัวเพิ่มขึ้นร้อยละ 5-7
เนื่องจากจะมีการปรับตัวเพิ่มขึ้นที้งตลาดในประเทศและตลาดส่งออก

นอกจากนี้ การขยายตัวของธุรกิจอสังหาริมทรัพย์ ทั้งโครงการบ้านเดี่ยว ทาวเฮ้าส์ อาคารชุด
หรือคอนโดมิเนียม ที่ขยายตัวอย่างรวดเร็วในช่วงที่ผ่านมา รวมถึงการขยายตัวของห้างสรรพสินค้า
ห้างดิสเคานท์สโตร์ ที่มีแนวโน้มขยายตัวออกไปสู่ต่างจังหวัดมากขึ้น
จะเป็นปัจจัยสำคัญอีกประการหนึ่งที่จะช่วยสนับสนุนให้อุตสาหกรรมเครื่องปรับอากาศให้ขยายตัวต่อไปในอนาคต

  ภาวะอุตสาหกรรมกล้องถ่ายภาพดิจิตอลในตลาดโลก

ยอดขายกล้องถ่ายภาพในตลาดโลกมีอัตราการเติบโตเฉลี่ยต่อปีตั้งแต่ปี 2547 ถึงปี 2554
เท่ากับประมาณร้อยละ 10 สำหรับกล้องถ่ายภาพ Digital single-lens reflex (DSLR)
มีอัตราการเติบโตเฉลี่ยต่อปีตั้งแต่ปี 2547 ถึงปี 2554 เท่ากับประมาณร้อยละ 30
ความต้องการอุตสาหกรรมกล้องถ่ายภาพมีการเติบโตที่สูงโดยเฉพาะกล้องประเภท DSLR
มีสาเหตุหลักมาจากการฟื้นตัวของภาวะเศรษฐกิจโดยรวม
พฤติกรรมของผู้บริโภคที่นิยมกิจกรรมการถ่ายรูปมากยิ่งขึ้น
ตลอดจนราคาของกล้องถ่ายภาพที่ลดลงเรื่อยๆ

  ภาวะอุตสาหกรรมกล้องถ่ายภาพดิจิตอลในประเทศไทย

อุตสาหกรรมกล้องถ่ายภาพมีแนวโน้มที่จะเติบโตไปในทิศทางเดียวกันกับภาวะเศรษฐกิจของประเทศ
แต่จากภาวะการแข่งขันที่ค่อนข้างรุนแรงของอุตสาหกรรมกล้องถ่ายภาพในตลาดประเทศไทย
เนื่องจากมีผู้ผลิตและจำหน่ายกล้องถ่ายภาพในตลาดประเทศไทยเป็นจำนวนมาก
ทั้งผู้ผลิตกล้องจากประเทศญี่ปุ่น ไต้หวัน เกาหลีใต้ และจีน ผู้ผลิตฟิล์มที่หันมาผลิตกล้องถ่ายภาพ
รวมถึงผู้ผลิตเครื่องใช้ไฟฟ้าและสินค้าไอทีที่หันมาผลิตกล้องถ่ายภาพ
ส่งผลให้มีการแข่งขันมีทั้งทางด้านราคาและการใช้สื่อโฆษณา
ซึ่งการแข่งขันทางด้านราคาที่ค่อนข้างรุนแรงส่งผลให้ราคากล้องถ่ายภาพมีแนวโน้มที่จะมีราคาลดลงในขณะที่มีคุณภาพ
ความละเอียดและประสิทธิภาพสูงขึ้น
สำหรับการแข่งขันโดยการใช้สื่อโฆษณาเพื่อสร้างภาพลักษณ์ให้กล้องถ่ายภาพเป็นสินค้าแฟชั่นทำให้ผู้บริโภคโดยเฉพาะวัยรุ่นมีแนวโน้มที่จะเปลี่ยนกล้องถ่ายภาพเร็วขึ้น

ปัจจัยดังกล่าวข้างต้นทำให้ปริมาณการจำหน่ายกล้องถ่ายภาพในประเทศไทยขยายตัวอย่างต่อเนื่องแม้ในช่วงที่ภาวะเศรษฐกิจชะลอตัวก็ตาม
ทั้งนี้ กล้องถ่ายภาพดิจิตอลแบ่งออกเป็น 3 ประเภทหลักดังนี้

-   กล้องคอมแพค หมายถึง กล้องขนาดเล็กเหมาะสำหรับพกพาและใช้งานง่าย
    กล้องประเภทนี้เป็นผลิตภัณฑ์หลักของกล้องถ่ายภาพดิจิตอล

-   กล้อง DSLR (Digital Single Lens Reflex) หมายถึง กล้องคุณภาพสูง
    ขนาดค่อนข้างใหญ่ ราคาสูง สามารถถอดเปลี่ยนเลนส์ เหมาะสำหรับผู้ใช้กล้องมืออาชีพ
    และเนื่องจากกล้องชนิดนี้มีราคาค่อนข้างสูง จึงทำให้ฐานลูกค้าเล็กกว่ากล้องแบบคอมแพค

-   กล้อง Mirrorless หมายถึง กล้องคอมแพคที่สามารถเปลี่ยนเลนส์ได้
    มีคุณภาพใกล้เคียงกับกล้อง DSLR
    กล้องประเภทนี้เพิ่งถูกพัฒนาและเริ่มออกวางจำหน่ายในประเทศไทยในช่วง 2 ปีที่ผ่านมา

    1.  สิทธิประโยชน์และเงื่อนไขที่ได้รับการจากการส่งเสริมการลงทุน

บริษัทได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการลงทุน
พ.ศ.2520 โดยการอนุมัติของคณะกรรมการส่งเสริมการลงทุน โดยมีสาระสำคัญดังนี้

  --------------------------------------------------------------------------------------------------------------------------------------------------------------------------------------------------------------------
                                                                                                                                     บริษัท                                                               พีทู
  -------------------------------- ------------------------------------------------------------------------------------------------- --------------- ----------------- -------------- ----------------- --------------
  เลขที่บัตรส่งเสริมการลงทุน                                                                                                               7002/ย./2544    1207(2)/2547      1130/อ./2548   2133(2)/2549      1257(2)/2554

  วันที่เริ่มใช้สิทธิตามบัตรส่งเสริมการลงทุน                                                                                                     9 ม.ค. 46       1 มี.ค. 47         11 ก.พ. 48     1 ต.ค. 51         1 ก.ค. 2554

  วันครบอายุของบัตรส่งเสริมการลงทุน                                                                                                        8 ม.ค. 53       28 ก.พ. 54        31 ต.ค. 53     30 ก.ย. 58        30 มิ.ย. 2561

  ปริมาณการผลิต (ชิ้นต่อปี) หรือน้ำหนักสูงสุด                                                                                                   10,800,000 ชิ้น   18,122,400 ชิ้น     12,000,000 ชิ้น  53,200,000 ชิ้น     72,000,000 ชิ้น
  (ตันต่อปี) ที่ได้รับยกเว้นภาษี                                                                                                                              (ประมาณ 5,000 ตัน)                (ประมาณ 18,120    (15,000 ตัน)
                                                                                                                                                                                      ตัน)               

  สิทธิประโยชน์ที่ได้รับ                                                                                                                                                                                       

  1.                               ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม                           ยกเว้น 7 ปี       ยกเว้น 7 ปี         ยกเว้นจนถึง 31   ยกเว้น 7 ปี         ยกเว้น 7
                                                                                                                                                     และไม่เกิน 174.87   ต.ค. 53        และไม่เกิน 630.50   ปีและไม่เกิน 493
                                                                                                                                                     ล้านบาท                           ล้านบาท²           ล้านบาท¹

  2.                               ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5 ของรายได้ที่เพิ่มขึ้นจากปีก่อนจากการส่งออก                   ได้รับยกเว้น       ไม่ได้รับยกเว้น       ได้รับยกเว้น      ไม่ได้รับยกเว้น       ไม่ได้รับยกเว้น

  3.                               ได้รับยกเว้น/ ลดหย่อนอากรขาเข้าสำหรับเครื่องจักรตามที่คณะกรรมการพิจารณาอนุมัติ                                   ได้รับยกเว้น       ได้รับลดหย่อนกึ่งหนึ่ง   ได้รับยกเว้น      ได้รับลดหย่อนกึ่งหนึ่ง   ได้รับยกเว้น
                                                                                                                                                     โดยต้องนำเข้าก่อน 23                โดยต้องนำเข้าก่อน 7  
                                                                                                                                                     ก.ย. 50                          มิ.ย. 52           

  4.                               ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลา 1 ได้รับยกเว้นจนถึง   ได้รับยกเว้น         ได้รับยกเว้น 1 ปี  ได้รับยกเว้น 1 ปี     ได้รับยกเว้น 1 ปี
                                   ปีนับตั้งแต่วันนำเข้าวันแรก                                                                               17 พ.ค. 52                                                         

  5.                               ได้รับยกเว้นภาษีหัก ณ ที่จ่ายสำหรับเงินปันผลที่จ่ายให้แก่ผู้ถือหุ้น                                                    ได้รับยกเว้น       ได้รับยกเว้น         ได้รับยกเว้น      ได้รับยกเว้น         ได้รับยกเว้น
  --------------------------------------------------------------------------------------------------------------------------------------------------------------------------------------------------------------------

¹ ภายหลังจากที่บริษัทจดทะเบียนในตลาดหลักทรัพย์แล้ว
สามารถยื่นขอขยายระยะเวลาในการได้รับยกเว้นภาษีเงินได้นิติบุคคลเป็นไม่เกิน 8 ปี
นับจากวันที่เริ่มมีรายได้จากการประกอบกิจการ โดยไม่จำกัดจำนวนภาษีที่ได้รับยกเว้น

2.  การจัดหาผลิตภัณฑ์

    1.  การผลิตและการใช้กำลังการผลิต

ปัจจุบันบริษัทมีโรงงาน 1 แห่ง ตั้งอยู่ที่นิคมอุตสาหกรรมอมตะนคร เลขที่ 700/331 หมู่ที่ 6
ตำบลดอนหัวฬ่อ อำเภอเมือง จังหวัดชลบุรี มีกำลังการผลิตสูงสุด ณ 31 ธันวาคม 2554 จำนวน
2,230,200 ชั่วโมงต่อปี โดยในปี 2550 –2554 บริษัทมีการใช้อัตราการใช้กำลังการผลิตดังนี้

  -------------------------------------------------------------------------------------------
                                    2550      2551        2552        2553        2554
  --------------------- ----------- --------- ----------- ----------- ----------- -----------
  เครื่องจักร              (เครื่อง)     115       197         231         263         354

  กำลังการผลิตสูงสุด^(1/)   (ชั่วโมง)     724,500   1,241,100   1,455,300   1,656,900   2,230,200

  ปริมาณการผลิตจริง        (ชั่วโมง)     600,000   1,000,000   900,000     1,300,000   1,259,440

  อัตราการใช้กำลังการผลิต   (ร้อยละ)     82.8%     80.6%       61.8%       78.5%       56.5%
  -------------------------------------------------------------------------------------------

  ^(1/) กำลังการผลิตสูงสุด คำนวณมาจากจำนวนวันที่ใช้ในการผลิต 300 วันต่อปี * ผลิตวันละ
  21 ชั่วโมง * จำนวนเครื่องจักร

2.  วัตถุดิบ

วัตถุดิบหลักที่ใช้ในการผลิตชิ้นส่วนของบริษัท ได้แก่ เหล็ก อลูมิเนียม และสแตนเลส
โดยลูกค้าจะเป็นผู้กำหนดลักษณะเฉพาะและคุณภาพของวัตถุดิบที่ต้องการ
จากนั้นบริษัทจะจัดหาวัตถุดิบโดยคำนึงถึงราคาและเงื่อนไขทางการค้าที่เหมาะสมและเป็นประโยชน์สูงสุดสำหรับบริษัท
ซึ่งส่วนใหญ่จะนำเข้าวัตถุดิบจากต่างประเทศ เนื่องจาก เหล็ก อลูมิเนียม และแสตนเลส
ที่ผลิตภายในประเทศมีขนาดและคุณสมบัติไม่ตรงตามที่ลูกค้าของบริษัทกำหนด
โดยบริษัทไม่มีนโยบายที่จะจัดซื้อวัตถุดิบแต่ละชนิดจากผู้จัดจำหน่ายกลุ่มใดกลุ่มหนึ่งเป็นการเฉพาะ
แต่จะกระจายไปในผู้จัดจำหน่ายหลายๆ ราย เพื่อความยืดหยุ่นในการเลือกวัตถุดิบ

ปี 2554 บริษัทนำเข้าวัตถุดิบในสัดส่วนประมาณร้อยละ 13 ของมูลค่าการจัดหาวัตถุดิบทั้งหมด
โดยบริษัทนำเข้าวัตถุดิบส่วนใหญ่จากประเทศสาธารณรัฐประชาชนจีน ญี่ปุ่น เกาหลีใต้ และไต้หวัน
วัตถุดิบส่วนที่เหลืออีกประมาณร้อยละ 87
ของมูลค่าการจัดหาวัตถุดิบทั้งหมดบริษัทสั่งซื้อจากผู้จำหน่ายในประเทศ โดยในปี 2554
บริษัทมีสัดส่วนการสั่งซื้อวัตถุดิบจากคู่ค้าแต่ละรายไม่เกินร้อยละ 20
ของมูลค่าการจัดหาวัตถุดิบทั้งหมด
โดยบริษัทสั่งซื้อวัตถุดิบจากคู่ค้ารายใหญ่ที่สุดคิดเป็นสัดส่วนประมาณร้อยละ 14
ของมูลค่าการจัดหาวัตถุดิบทั้งหมดสำหรับในปี 2554

ทั้งนี้ในการซื้อวัตถุดิบจากผู้จำหน่ายวัตถุดิบบนพื้นฐานการทำธุรกรรมที่เป็นอิสระต่อกัน(Arm’s
Length) บริษัทมีนโยบายในการซื้อวัตถุดิบจากผู้จำหน่ายทุกรายอย่างเท่าเทียมกัน
โดยไม่คำถึงความสัมพันธ์อื่นใดนอกเหนือจากความสัมพันธ์ทางการค้าปกติ โดยคำนึงถึงราคา คุณภาพ
และเงื่อนไขทางการค้าที่เหมาะสมและเป็นประโยชน์สูงสุดแก่บริษัท
ไม่มีนโยบายที่จะจัดซื้อวัตถุดิบจากกลุ่มใดกลุ่มหนึ่งเป็นการเฉพาะแต่จะกระจายไปยังผู้จัดจำหน่ายหลายๆรายเพื่อความยืดหยุ่นในการเลือกวัตถุดิบ
ซึ่งหนึ่งในขั้นตอนของการป้องกันไม่ให้มีการซื้อวัตถุดิบที่นอกเหนือจากเงื่อนไขทางการค้าปกติก็คือ
การเปรียบเทียบราคาของวัตถุดิบประเภทเดียวกันกับผู้จำหน่ายหลายแห่งและบริษัทจะตัดสินใจซื้อจากผู้จำหน่ายที่ให้เงื่อนไขที่เป็นประโยชน์ต่อบริษัทมากที่สุด

3.  ผลกระทบต่อสิ่งแวดล้อม

ในอดีตที่ผ่านมากระบวนการผลิตชิ้นส่วนของบริษัทส่งผลกระทบโดยตรงต่อสิ่งแวดล้อมเพียงเล็กน้อย
ไม่เกินมาตรฐานและเป็นไปตามหลักเกณฑ์ที่หน่วยงานราชการที่เกี่ยวข้องกำหนด
โดยมีรายละเอียดดังนี้

-   อากาศ สิ่งที่จะส่งผลกระทบต่อคุณภาพอากาศจากกระบวนการผลิตโดยตรง ได้แก่
    ละอองน้ำมันจากเครื่องจักรในกระบวนการผลิต ในบริเวณโรงงาน
    ซึ่งบริษัทได้มีการติดตั้งเครื่องดักจับละอองน้ำมันและฝุ่นในสายการผลิตเพื่อเป็นการป้องกัน
    นอกจากนี้ ตามมาตรฐานประกาศกระทรวงอุตสาหกรรมและกระทรวงมหาดไทย
    บริษัทต้องมีปริมาณการปล่อยของเสียต่างๆ ไม่เกินมาตรฐานที่กำหนดไว้
    ซึ่งที่ผ่านมาผลที่ได้จากการตรวจวัดค่าของบริษัทอยู่ในเกณฑ์มาตรฐานที่กำหนด
    โดยสรุปผลการตรวจวัดเมื่อวันที่ 14 มีนาคม 2554 โดยบริษัท เอ็ม อี ที จำกัด
    เป็นผู้ให้บริการตรวจวิเคราะห์คุณภาพสิ่งแวดล้อมและขึ้นทะเบียนเป็นห้องปฏิบัติการวิเคราะห์เอกชนกับกรมโรงงานอุตสาหกรรม
    มีรายละเอียดดังนี้

-   ปริมาณของสารเจือปนในอากาศที่ระบายออกจากโรงงาน

  ------------------------------------------------------------------------
                        ผลการตรวจวัด      มาตรฐาน          หน่วย
  --------------------- ---------------- ---------------- ----------------
  Nickel Acetate        < 0.0017         0.5              mg/m³

  Sulfuric Acid         0.021            25               ppm

  Nitric Acid           0.151 – 0.269    1,000            mg/m³
  ------------------------------------------------------------------------

-   คุณภาพอากาศบริเวณพื้นที่ทำงาน

  --------------------- ---------------- ---------------- ----------------
                        ผลการตรวจวัด      มาตรฐาน          หน่วย

  Nickel Acetate        < 0.0017         0.007            mg/m³

  Sulfuric Acid         0.217            1                mg/m³

  Nitric Acid           0.866 – 0.915    5                mg/m³

  Acetic Acid           0.818            10               ppm

                                                          
  --------------------- ---------------- ---------------- ----------------

-   น้ำ ในอดีตที่ผ่านมากระบวนการผลิตของบริษัทไม่ก่อให้เกิดมลพิษทางน้ำโดยตรง
    เนื่องจากบริษัทไม่ได้ใช้น้ำในกระบวนการผลิต
    ดังนั้นสิ่งที่จะส่งผลกระทบต่อคุณภาพน้ำจากกระบวนการผลิตโดยตรง ได้แก่
    น้ำที่ใช้ล้างชิ้นงานโลหะในระหว่างกระบวนการผลิต และน้ำที่ใช้ล้างพื้นโรงงาน
    ซึ่งบริษัทได้จัดให้มีที่จัดเก็บเพื่อเตรียมให้บุคคลภายนอกนำไปกำจัด

  อย่างไรก็ตาม
  ปัจจุบันบริษัทอยู่ระหว่างการเพิ่มขอบเขตการดำเนินงานโดยเพิ่มกระบวนการชุบเคลือบผิวอลูมิเนียม
  ซึ่งเป็นกระบวนการที่ต้องใช้น้ำเป็นส่วนประกอบในการดำเนินการ
  และก่อให้เกิดมลพิษทางน้ำโดยตรง
  บริษัทจึงได้จัดให้มีบ่อบำบัดน้ำเสียที่มีความสามารถในการบำบัดน้ำเสียได้ 6
  ลูกบาศก์เมตรต่อชั่วโมง (คาดการณ์ว่าน้ำเสียที่เกิดจากกระบวนการดังกล่าวจะมีเพียง 4
  ลูกบาศก์เมตรต่อชั่วโมงเมื่อใช้กำลังการผลิตเต็มที่)

  นอกจากนี้ ตามมาตรฐานของการนิคมอุตสาหกรรมอมตะนคร
  น้ำเสียที่จะระบายลงสู่ระบบกำจัดน้ำเสียส่วนกลางต้องมีคุณสมบัติผ่านเกณฑ์ที่กำหนด
  ซึ่งผลที่ได้จากการตรวจวัดค่าน้ำเสียของบริษัทอยู่ในเกณฑ์มาตรฐานที่กำหนด
  โดยสรุปผลการตรวจวัดเมื่อวันที่ 9 กุมภาพันธ์ 2554 โดยบริษัท อีสเทิร์นไทยคอนซัลติ้ง 1992
  จำกัด เป็นบริษัทในเครือสหพัฒน์ฯ ซึ่งให้บริการตรวจวิเคราะห์คุณภาพด้านสิ่งแวดล้อมต่างๆ
  และขึ้นทะเบียนเป็นห้องปฏิบัติการวิเคราะห์เอกชนกับกรมโรงงานอุตสาหกรรม มีรายละเอียดดังนี้

  --------------------------- --------------- --------------- ------------
                              ผลการตรวจวัด     มาตรฐาน         หน่วย

  Aluminum                    ND              -               mg/l

  Biochemical Oxygen Demand   95.0            ≤ 500           mg/l

  Chemical Oxygen Demand      154             ≤ 750           mg/l

  Iron                        1.29            ≤ 10            mg/l

  pH                          6.7             5.5 – 9.0       mg/l

  Suspended Solids            16              ≤ 200           mg/l

  Total Dissolved Solids      2394            ≤ 3000          mg/l
  --------------------------- --------------- --------------- ------------

  หมายเหตุ: ND = Not Detected

-   เศษวัตถุดิบ เศษวัตถุดิบที่เกิดจากกระบวนการผลิตโดยตรง ได้แก่
    เศษโลหะที่เกิดจากการกลึงและ/หรือเจาะ
    โดยบริษัทมีการควบคุมจำนวนเศษขี้กลึงของทั้งโรงงานโดยการเก็บรวบรวมและว่าจ้างบริษัทภายนอกให้เข้ามารับซื้อกากของเสียดังกล่าว
    โดยผู้ซื้อต้องเป็นผู้ได้รับอนุญาตที่มีมาตรฐานในการบริหารจัดการของเสียด้วย
    และจะมีตาชั่งเพื่อชั่งน้ำหนักรถของผู้ซื้อที่เข้ามาขนเศษขี้กลึงในโรงงานทั้งก่อนและหลังการขน
    ซึ่งจะควบคุมโดยพนักงานของบริษัท
    นอกจากนี้บริษัทยังจัดให้มีการบีบอัดเศษวัตถุดิบดังกล่าวเพื่อให้ใช้พื้นที่น้อยลงในการจัดเก็บระหว่างที่รอบริษัทภายนอกมารับกากของเสียดังกล่าว
    ซึ่งการบีบอัดดังกล่าวก่อให้เกิดผลพลอยได้เป็นน้ำมันที่มากับเศษวัตถุดิบในกระบวนการผลิต
    ซึ่งสามารถนำกลับมาใช้ใหม่

นอกจากนี้ เนื่องจากโรงงานของบริษัทตั้งอยู่ในนิคมอุตสาหกรรมอมตะนคร
จึงถูกกำกับดูแลโดยการนิคมอุตสาหกรรมแห่งประเทศไทย
ดังนั้นการปล่อยของเสียออกจากโรงงานทั้งในด้านของปริมาณและคุณภาพจึงถูกกำหนดและควบคุมโดยการนิคมอุตสาหกรรมแห่งประเทศไทย
ซึ่งในปี 2550 – 2553
การปล่อยของเสียของบริษัทอยู่ในเกณฑ์มาตรฐานที่นิคมอุตสาหกรรมอมตะนครกำหนดไว้มาโดยตลอด

ทั้งนี้บริษัทได้รับมาตรฐาน ISO 14001: 2004
ซึ่งเป็นมาตรฐานเกี่ยวกับการจัดการและการปฏิบัติการด้านสิ่งแวดล้อม
จึงเป็นเครื่องรับประกันระบบการดูแลป้องกันมลพิษที่เกิดขึ้นจากการผลิตของบริษัทที่อาจจะส่งผลกระทบต่อสิ่งแวดล้อม

1.  ความรับผิดชอบต่อสังคม สิ่งแวดล้อม พนักงาน และความปลอดภัยในสถานที่ทำงาน

บริษัทให้ความสำคัญต่อสังคม สิ่งแวดล้อมและพนักงานเป็นอย่างมาก
โดยบริษัทจัดให้มีกิจกรรมที่เกี่ยวข้องกับการพัฒนาบุคลากร การรักษาสิ่งแวดล้อม
และการตอบแทนสังคมอย่างสม่ำเสมอ
ส่งผลให้บริษัทได้รับการยอมรับจากหน่วยงานราชการและภาคเอกชนเกี่ยวกับการดำเนินการดังกล่าว
โดยแต่ละปีหน่วยงานราชการและภาคเอกชนต่างๆ
จะขอเข้าเยี่ยมชมกิจการของบริษัทในด้านการพัฒนาองค์กรและบุคลากรของบริษัทเป็นจำนวนมาก

ปี 2549 บริษัทได้รับเลือกเป็นบริษัทตัวอย่างโรงงานสีขาวของจังหวัดชลบุรี และใน 2549 – 2554
มีผู้เข้าเยี่ยมชมโรงงานของบริษัทดังนี้

  ------------- ------- -------- -------- -------- -------- -------- --------
                2549    2550     2551     2552     2553     2554     รวม

  จำนวนคณะ      76      72       78       54       54       45       379

  จำนวนคน       1,776   1,778    1,857    1,661    1,689    1,698    10,459
  ------------- ------- -------- -------- -------- -------- -------- --------

และในระหว่างปี 2554 บริษัทได้มีกิจกรรมทางด้านสังคม สิ่งแวดล้อม พนักงาน
และความปลอดภัยในสถานที่ทำงาน ดังนี้

-   ด้านสังคม

  บริษัทได้ริเริ่ม “โครงการจิตอาสา”
  เพื่อสนับสนุนให้พนักงานเข้าไปมีส่วนร่วมในการช่วยเหลือสังคม หรือช่วยชุมชนรอบๆ
  บริษัทเพื่อเป็นการพัฒนาชุมชนในบริเวณใกล้เคียง เช่น การพัฒนา ปรับปรุง
  ซ่อมแซมโรงเรียนที่ขาดแคลนในจังหวัดชลบุรี ช่วยซ่อมแซมบ้านผู้ประสบอัคคีภัย เป็นต้น
  บริษัทได้กำหนดให้พนักงานร่วมกันบำเพ็ญประโยชน์ต่อสังคมภายใต้โครงการ ‘รวมพลังสามัคคี
  ทำดีเพื่อพ่อ’ ทุกวันที่ 1 พฤษภาคม ของทุกปี

  นอกจากนี้บริษัทยังมีการมอบทุนพัฒนาบ้านเกิดของพนักงาน การรณรงค์ให้พนักงานร่วมปลูกป่า
  การรณรงค์ให้พนักงานบริจาคโลหิต การสร้างห้องสมุดให้โรงเรียน
  บริจาคห่วงอลูมิเนียมเพื่อทำขาเทียม รวมถึงโครงการช่วยเหลือผู้ประสบภัยน้ำท่วม
  โดยพนักงานของบริษัทได้ลงพื้นที่มอบถุงยังชีพให้แก่ผู้ประสบภัยในจังหวัดปทุมธานี
  พระนครศรีอยุธยา นครปฐม และกรุงเทพมหานคร

-   ด้านสิ่งแวดล้อม

  บริษัทมีการบริหารจัดการการปล่อยของเสียที่เกิดจากกระบวนการผลิตของบริษัท
  โดยมุ่งเน้นที่จะลดการปล่อยของเสียให้ได้มากที่สุด
  ประกอบกับการส่งเสริมให้มีการนำกลับมาใช้ใหม่ (reuse) และการรีไซเคิล (recycle)
  นอกจากนี้บริษัทยังส่งเสริมให้มีแนวทางการจัดการและการปฏิบัติการด้านสิ่งแวดล้อมจนได้รับมาตรฐาน
  ISO 14001 อีกด้วย

-   ด้านพนักงาน

  บริษัทส่งเสริมและพัฒนาให้พนักงานมีความรู้และทักษะในการทำงานควบคู่ไปกับการมีคุณธรรมและจริยธรรมตามปณิธานของบริษัทที่กำหนดว่า
  “มุ่งสร้างคนดี แทนคุณแผ่นดิน” โดยมุ่งเน้นการเสริมสร้างให้พนักงานให้มี “วินัย สามัคคี
  เสียสละ คุณธรรม และกตัญญู”
  ซึ่งเป็นการวางรากฐานการพัฒนาศักยภาพของพนักงานสู่วิถีแห่งความสุข ประสิทธิภาพ
  และนำไปสู่การสร้างความเข้มแข็งที่รากฐานขององค์กรอย่างแท้จริง
  โดยบริษัทจะสร้างบุคลากรให้เป็นคนเก่งและคนดีผ่านกิจกรรมต่างๆ ได้แก่

1.  วินัย
    บริษัทได้เล็งเห็นว่าบุคลากรส่วนใหญ่ของบริษัทไม่ได้มีความคุ้นเคยกับสภาพแวดล้อมทางด้านอุตสาหกรรม
    ความมีวินัยจึงเป็นจุดอ่อนที่ต้องมีการปรับพฤติกรรมและปลูกฝัง
    โดยบริษัทจะจัดให้มีการทำกิจกรรมฝึกวินัยในค่ายทหารที่มีชื่อโครงการว่า
    “โครงการภูมิใจไทยเต็มร้อย” ซึ่งกิจกรรมดังกล่าวพนักงานทุกคนต้องผ่านการฝึกวินัยเป็นเวลา
    2 วัน 1 คืน
    ภายหลังจากการฝึกวินัยแล้วบริษัทยังมีการดำเนินการอย่างต่อเนื่องในการเข้าแถวเคารพธงชาติเป็นประจำทุกเช้า,
    ก่อนเริ่มงานให้ทำสมาธิ แผ่เมตตาประมาณ 5 นาที รับฟังการอ่านพระบรมราโชวาท
    และกล่าวคำปฏิญาณอย่างหนักแน่นและมีพลัง

2.  สามัคคี...เสียสละ บริษัทสนับสนุนให้พนักงานบำเพ็ญสาธารณะประโยชน์ร่วมกัน
    ส่งเสริมให้พนักงานได้สัมผัสความสุขจากการเป็นผู้ให้ตอบแทนถิ่นฐานบ้านเกิด
    โดยทำกิจกรรมผ่านกิจกรรม 2 โครงการ คือ

-   “โครงการเอเซีย...อาสา”
    บริษัทจะรณรงค์ให้พนักงานทุกคนมุ่งทำความดีถวายในหลวงด้วยการละอบายมุข 3 อย่าง ได้แก่
    เหล้า บุหรี่ การพนัน (หวย) และยาเสพติด โดยบริษัทจะจ่ายเงินสมทบเข้ากองทุน
    “เอเซีย...ช่วยเหลือสังคม” ทุกเดือนจำนวน 30
    บาทต่อทุกลายเซ็นต์ของพนักงานที่ลงชื่อละอบายมุขแต่ละประเภท
    เงินในกองทุนนี้จะนำไปใช้ในโครงการสาธารณประโยชน์ต่างๆ
    ที่พนักงานร่วมกันดำเนินการต่อไป ตัวอย่างเช่น จากการรณรงค์ใน 2554
    มีพนักงานที่แสดงตนประสงค์จะลดละเลิกอบายมุขประมาณ 700 คน
    และมียอดเงินสมทบเข้ากองทุนประมาณ 7 แสนบาท

-   “โครงการกองทุนพัฒนาบ้านเกิด”
    เป็นโครงการที่บริษัทส่งเสริมความเป็นผู้ให้และความกตัญญูต่อถิ่นฐานบ้านเกิดของพนักงาน
    โครงการดังกล่าวพนักงานสามารถเขียนโครงการขอเงินทุนเพื่อไปทำสาธารณประโยชน์ให้กับบ้านเกิดของตนเองในโอกาสที่เดินทางกลับไปเยี่ยมบ้านช่วงวันหยุดปีใหม่และวันหยุดสงกรานต์
    ทุนละ 3,000 บาท
    โดยบริษัทจะมอบทุนให้พร้อมจดหมายขอบคุณท้องถิ่นบ้านเกิดที่ได้บ่มเพาะบุคลากรที่ดีมาร่วมงานกับบริษัท
    โดยในปี 2554 บริษัทได้ให้ทุนพนักงานตามโครงการนี้ จำนวนทั้งสิ้น 50 ทุน รวมเป็นเงิน
    150,000 บาท โดยพนักงานที่เข้าร่วมโครงการส่วนใหญ่นำเงินไปบริจาคให้กับโรงเรียน

3.  คุณธรรม
    การจะทำให้คุณธรรมฝังแน่นอยู่ในจิตใจและพัฒนาเป็นพฤติกรรมดำเนินชีวิตปกติต้องอาศัยการปลูกฝังตอกย้ำข้อคิดและแรงบันดาลใจดีๆอยู่เสมอ
    บริษัทจึงส่งเสริมให้พนักงานทุกระดับ ตลอดจนถึงผู้บริหารทุกคนได้มีโอกาสศึกษา
    “พระบรมราโชวาทของพระบาทสมเด็จพระเจ้าอยู่หัว”
    และพนักงานระดับปฏิบัติการต้องเรียนรู้เกี่ยวกับ “ปรัชญาเศรษฐกิจพอเพียง”
    เพื่อนำไปสู่การปฏิบัติในชีวิตประจำวัน ซึ่งปี 2554
    บริษัทจัดให้พนักงานเข้ารับการฝึกอบรมเรื่องพระบรมราโชวาทจำนวน 310 คน

  อีกกิจกรรมหนึ่งที่ปลูกฝังคุณธรรม คือ โครงการปฏิบัติธรรม
  บริษัทอนุญาตให้พนักงานเข้าปฏิบัติธรรมกับยุวพุทธิกสมาคม หลักสูตร 8 วัน และ 3 วัน
  โดยไม่นับเป็นวันลาของพนักงาน
  นอกจากนี้บริษัทจัดให้พนักงานที่เกิดในแต่ละเดือนได้ทำบุญใส่บาตรร่วมกันที่โรงงานทุกเดือน
  และในโอกาสวันสำคัญทางศาสนาจะมีการนิมนต์พระสงฆ์มาบรรยายธรรมะให้พนักงานฟังด้วย

4.  กตัญญู บริษัทได้ปลูกฝังให้พนักงานมีทั้งคุณธรรมความดีให้เกิดกับตนเองหลายรูปแบบ ได้แก่
    มีโครงการครอบครัวเป็นสุข ลูกรักพนักงาน (วันเด็ก)
    โครงการส่งเสริมความกตัญญูในวันพ่อและวันแม่ ที่มุ่งเน้นกระตุ้นความกตัญญู
    ความปรารถนาดีต่อกัน
    ช่วยเหลือซึ่งกันและกันนอกจากนี้บริษัทยังมีกิจกรรมบำเพ็ญประโยชน์ร่วมกันเป็นประจำ ได้แก่
    การบริจาคโลหิต
    การเลี้ยงอาหารและจัดกิจกรรมให้ความรักความอบอุ่นแก่เด็กด้อยโอกาสในสถานสงเคราะห์ต่างๆ
    การปลูกป่า การช่วยซ่อมจักรยานให้กับนักเรียนโรงเรียนยากจน เป็นต้น

-   ด้านความปลอดภัยในสถานที่ทำงาน

  บริษัทฯ จะดำเนินงานอย่างจริงจัง เพื่อส่งเสริมด้านความปลอดภัยรวมถึงคุณภาพชีวิตของพนักงาน
  ชุมชน หรือผู้เกี่ยวข้องอย่างต่อเนื่อง และมุ่งมั่น
  ปลูกฝังจิตสำนึกในเรื่องดังกล่าวกับพนักงานและผู้เกี่ยวข้อง
  ให้มีหน้าที่ต้องปฏิบัติตามแนวปฏิบัติในเรื่องต่างๆที่กำหนดไว้ โดยบริษัทมีนโยบายดังนี้

+-----------------------------------------------------------------------+
| 1.  มุ่งเน้นการปฏิบัติตามกฎหมายและข้อกำหนดที่เกี่ยวข้องกับความปลอดภัย คุณภาพชีวิต      |
|                                                                       |
|   ในการทำงาน สิ่งแวดล้อม และกฏหมายแรงงาน อย่างเคร่งครัด                     |
|                                                                       |
| 2.  สื่อสารให้พนักงานทุกคนรวมถึงบุคคลภายนอก ผู้รับเหมา                          |
|     ลูกค้าและสาธารณะได้ทราบถึงนโยบาย                                      |
|                                                                       |
|   ความปลอดภัย คุณภาพชีวิตในการทำงานและสิ่งแวดล้อม                            |
|                                                                       |
| 3.  ประเมินผลกระทบจากกิจกรรมและกระบวนการทางธุรกิจที่ส่งผลกระทบต่อความปลอดภัย   |
|     คุณภาพ                                                             |
|                                                                       |
|   ชีวิตและสิ่งแวดล้อมอย่างต่อเนื่อง                                            |
|                                                                       |
| 4.  กำหนดวัตถุประสงค์ เป้าหมายและแผนงานในการปฏิบัติเพื่อลดผลกระทบต่อความปลอดภัย  |
|     คุณภาพ                                                             |
|                                                                       |
|   ชีวิตการทำงานและสิ่งแวดล้อม อย่างต่อเนื่องและทบทวนให้ทันสมัยอยู่เสมอ              |
|                                                                       |
| 5.  ลดอุบัติเหตุในการทำงานถึงขั้นหยุดงานให้เป็นศูนย์                              |
|     และลดอัตราการบาดเจ็บและเจ็บป่วยจากการทำงานให้ได้ตามเป้าหมาย              |
|                                                                       |
| 6.  ปรับปรุงสภาพแวดล้อมในการทำงาน                                        |
|                                                                       |
|   ลดความเสี่ยงอันตรายจากการทำงานให้อยู่ในระดับที่ยอมรับได้เพื่อให้พนักงานมีความปลอดภัย |
|     สุขภาพอนามัย สภาพแวดล้อมการทำงานและคุณภาพชีวิตที่ดี                        |
|                                                                       |
| 7.  มุ่งส่งเสริมให้พนักงานมีความสุขในการทำงาน                                 |
|     โดยเน้นให้พนักงานมีส่วน                                                |
| ร่วมในกิจกรรมและโครงการการฝึกอบรมเพื่อพัฒนาความรู้และส่งเสริมคุณภาพชีวิตในการทำงาน |
+-----------------------------------------------------------------------+

1.  งานที่ยังไม่ได้ส่งมอบ

  - ไม่มี -